Al het Suid-Afrika nou die reputasie van baie korrup wees, verseker dit nie dat ander groot sake in die land, soos plaasmoorde, ook in die buiteland die nuusdekking verkry wat dit verdien nie.
Altesaam 36 mense het sedert 2016 in politieke moorde in Suid-Afrika omgekom, skryf Niels Posthumus in die Nederlandse gehalteblad Trouw. In ’n wydlopende artikel fokus hy op die politieke moorde veral in KwaZulu-Natal, waarvan 31 lede van die ANC was. Hy trek ’n verband tussen werkloosheid en armoede in die provinsie, en die rojale geldelike voordele wat dit inhou om tot die een of ander amp in die ANC verkies te word.
Die aanslag is dus heel anders as die boek van Jacques Pauw wat wêreldwyd opslae maak, maar die artikel doen die Suid-Afrika van die ANC ook geen gunste nie.
Posthumus word as ’n “globe trotter” beskryf wat in verskeie wêrelddele gewerk het. Hy is egter nou al verskeie jare Trouw se korrespondent in Suid-Afrika. Uit ’n beskikbare seleksie van sy artikels blyk ’n mate van negering van die positiewe rol van die Afrikaner in die land, en is die artikel oor die doodskissaak sappig emosioneel. Hy toon ’n besondere affiniteit vir Max du Preez.
Tragies soos die moorde binne die ANC ook al is, die Afrikaner, en die wit mens in die algemeen, se fokus is op ’n veel groter probleem, naamlik plaasmoorde.
As die proses terselfdertyd ook in Engels en Duits kan verloop, kan ’n groot deel van die wêreld potensieel bereik word.
Ons durf nie maar afhanklik te wees van die Posthumusse wat in hul pogings om op die “groter prentjie” te fokus, ’n ramp wat besig is om te ontvou, kwalik raaksien nie.
Net so is daar ’n onus op buitelandse korrespondente in Suid-Afrika om nie die politieke toneel eenogig te betrag, en die ramp lankal in wording dan “miskyk” nie.
Dis nodig dat ons die Britte en ander beskawings wys dat ons vakkeldraers is van die Europese kultuur en waardes wat groot dele van die wêreld uit die kloue van barbaarsheid gelig het. Dat ons grootste skok saam Afrikane daarin lê dat die vlakke van vir hul “aanvaarbare” geweld, vir ons dompel in toestande soortgelyk as in oorlogsones waarby die Weste betrokke is.
Die polisie in Brittanje ondersoek glo nuwe inligting wat hulle onlangs ontvang het oor die ongeluk waarin prinses Diana en Dodi Al Fayed in 1997 omgekom het, het die BBC Sondag berig.
Scotland Yard sê hy “ondersoek” die inligting en “assesseer die toepaslikheid en geloofwaardigheid daarvan, berig die BBC verder. Volgens Scotland Yard is dit nie ‘n nuwe ondersoek oor die afsterwe van die paartjie tydens ‘n ongeluk in Parys, Frankryk, op 31 Augustus 1997 nie. ‘n Nadoodse ondersoek in 2008 het bevind dat hulle onregmatig dood is, hoofsaaklik weens die “growwe nalatigheid” van die bestuurder van die motor.
Berigte in verskeie Sondagkoerante in Engeland dui daarop dat die weermag moontlik betrokke was en dat dié inligting nou deur ‘n bron in die leër aan die polisie oorgedra is. ‘n Woordvoerder van die polisie het gesê hy “kan nie die bron van die inligting bespreek nie”.
‘n Woordvoerder vir Dodi Al Fayed het gesê hy het nie kommentaar nie, maar “stel belang om die uitslag te sien” en sê hy is vol vertroue dat die polisie die inligting “met ywer” sal ondersoek.
Die verslag oor Operation Paget het in Desember 2006 egter gesê daar is geen bewyse van moord nie en alle samesweringsteorieë is van die hand gewys. Die verslag het, net soos die Franse ondersoek in 1999, bevind dat die bestuurder, Henri Paul, onder die invloed van alkohol en teen hoë spoed bestuur het.